Aiora Jaka

Aiora Jaka Irizar (Donostia, Gipuzkoa, 1982ko otsailaren 24a) itzultzailea, irakaslea eta ikertzailea da.

Bizitza 

Aiora Jaka Irizar Donostian jaio zen 1982an. Itzulpengintza eta Interpretazioan lizentziatu zen Euskal Herriko Unibertsitatean (2000-2004). 2011n, Joseba Sarrionandiaren itzulpengintzari buruzko doktore tesia aurkeztu zuen: Itzulpenari buruzko gogoeta eta itzulpen-praktika Joseba Sarrionandiaren lanetan. Orduz geroztik, Euskal Herriko Unibertsitatean, itzulpengintzarekin zerikusia duten ikasgaiak ematen aritu da.

Horrez gainera, literaturako hainbat lan itzuli ditu euskarara, bai helduentzako literaturakoak bai haur eta gazte literaturakoak.

Jokin Zaitegi sariketa, Literatura Unibertsala bildumarako itzulpen-lehiaketa eta Vitoria-Gasteiz saria irabazitakoa da.

Hainbat artikulu argitaratu ditu EIZIEren Senez aldizkarian eta Uztaro giza eta giza zientzien aldizkarian.

Lanak

Narratiba 
 Ibon Martín: Tulipen dantza (Elkar, 2022)

 Juliana Léveillé-Trudel: Nirliit (Txalaparta, 2021)

 Ibon Martín: Isiltasunaren itsasargia (Elkar, 2019)
 Yan Lianke: Balou mendikateko balada (Elkar, 2018. Maialen Marinekin batera itzulitako lana.
 Mario Benedetti: Udaberri kantoi-hautsia (Erein, Igela, 2018). Literatura Unibertsala bilduman argitaratua.
 Mo Yan: Hori da umorea, maisu! (Elkar, 2013. Maialen Marinekin batera egindako itzulpena da. Jokin Zaitegi beka jaso ondoren itzuli zuten.
 Alice Munro: Zorion handiegia (Mettok, 2012). Nagore Tolosa, Naroa Zubillaga eta Itziar Otegirekin elkarlanean itzulia.
 Cornelia Funke: Reckless - Harrizko haragia (Elkar, 2010)

Haur eta gazte literatura 

 Clotilde Perrin: Gaiztoak (Maeva, 2018). Joana Pochelurekin batera itzulia. Haur literaturako Vitoria-Gasteiz Saria irabazi zuten itzulpen honi esker; epaimahaiak “hizkuntza-aberastasuna eta itzulpenaren doitasuna” azpimarratu zituen.
 Ibon Martín Álvarez: Onin eta basoko misterioa (Travel Bug, 2018).
 Véronique Caplain: Otsoaren ipuina (Ttarttalo, 2015).
 Anna Milbourne: Itsas azpian (Ttarttalo, 2014).
 David McKee: Elmer (Erein, 2014).
 Anna Milbourne: Egun eguzkitsua (Ttarttalo, 2013).
 Anna Milbourne: Itsasertzean (Ttarttalo, 2013).
 Anna Milbourne: Tximeleta (Ttarttalo, 2013).
 Anna Milbourne: Txori-habia (Ttarttalo, 2013).
 Brigitte Weninger: Esnatu, amatxo! zatoz jolastera! (Ttarttalo, 2012).
 Brigitte Weninger: Gaur, bainurik ez!  (Ttarttalo, 2012).
 Brigitte Weninger: Non da Mimiki? (Ttarttalo, 2012).
 Brigitte Weninger: Txakur bat nahi dut! (Ttarttalo, 2012).
 Marie-Aude Murail: Maite-Maite ile-apaindegia (Elkar, 2012).
 Yasushi Muraki: Amatxo eta ni (Ttarttalo, 2011).
 Chisato Tashiro: Bost sagu bihurri musika jotzen (Ttarttali, 2011).
 Brigitte Weninger: Bat denontzat eta denok batentzat (Ttarttalo, 2011).
 Janosch: Esan, ama, nork egiten ditu umeak (Elkar, 2010). Haur literaturako Vitoria-Gasteiz saria eskuratu zuen itzulpen honek.
 Marilar Aleixandre: Medusaren burua (Elkar, 2010.
 Arnaud Cathrine: Ez gara elkarrekin zahartuko (Elkar, 2008).
 Checa Díaz: Gela narrasa! (Ttarttalo, 2008).
 Checa Díaz: Utzi jolasten! (Ttarttalo, 2008).

Erreferentziak

Kanpo estekak 
 Aiora Jakaren lanak, 31 eskutik blogean.
 Aiora Jakaren artikuluak, Inguma datu-basean.
 Aiora Jakari eginiko elkarrizketa, Berria egunkarian.
 Aiora Jakak itzuli dituen lanei buruzko kritikak, Armiarma webgunearen «Kritiken hemeroteka» atalean.

Donostiarrak
Euskal Herriko itzultzaileak
Emakume itzultzaileak
Euskal Herriko Unibertsitateko irakasleak
Euskal Herriko Unibertsitateko ikasleak
Donostiarrak